Cambuurstadion

It Cambuurstadion wie fan 1936 oant 2024 it fuotbalstadion yn Ljouwert, fan de proffuotbalklub SK Cambuur Ljouwert. It stadion waard op 12 septimber 1936 iepene. Yn 1995 en yn 1999 is it gebou folslein renovearre. It stadion bestiet út fjouwer los fan elkoar steande tribunes, yn de saneamde Ingelske styl. Der kinne sa’n 10.000 minsken yn, allegear sitplakken, en allegear oerdekt. 

It stadion is sûnt 2006 net mear eigendom fan de klup sels. Trochdat Cambuur al ferskate jierren yn finansjele problemen ferkeard hat, is it stadion doe ferkocht oan Jan Riedstra. Sadwaande koe Cambuur in part fan de skulden ôfbetelje.

 Skiednis 
 Iere skiednis 
It stadion waard op 12 septimber 1936 foar it earst yn gebrûk nommen. Doe wie der allinnich mar in haadtribune. Yn 1949 kamen der trije net oerdutsen steantribunen by dêr't de kapasiteit troch útkaam ta 14.000 taskôgers. Yn 1961 waard de ljochtynstallaasje yn gebrûk nommen, dat foar dy tiid syn tiid foarút wie.

 Lettere jierren 
Yn 1980 waarden der twa oerdutsen tribunen byboud. De net oerdutsen steantribune oan de súdkant (koarte kant) oan de Insulindestrjitte, waard ferfongen troch in oerdutsen steantribune en waard benkend as Súdtribune. De net oerdutsen steantribune oan de eastkant (lange kant) waard ferfongen troch in oerdutsen sittribune en waard bekend as de Easttribune. De orizjinele haadtribune waard yn 1995 ferfongen troch in nije oerdutsen sittribune, dy't hjoed-de-dei bekend stiet as de Westtribune. Oan de noardkant is de net oerdutsen steantribune ferfongen troch in oerdutsen sittribune. Nei 1994 hawwe der gjin yngeande feroarings mear oan it Cambuurstadion west. It stadion hie op dat stuit in kapasiteit foar 13.500 taskôgers.

 Renovaasjes 
Tusken 2003 en 2006 binne stik foar stik de reade en wite stuollen op de Noard- en Westtribune ferfongen troch giele en blauwe stuollen. Cambuur hat fan 2005 oant en mei healwei 2008 op keunstgers fuotballe. Reden dêrfoar wie de minne steat fan it gersfjild yn de jierren dêrfoar. It keunstgersfjild kaam by Edelgrass út Genemuiden wei. Dochts spilet de klup nei klachten fan de spilers en problemen mei de kwaliteit fan it fjild sûnt de simmer fan 2008 wer op echt gers. Ek is de kar foar it gewoane gers makke trochdat Cambuur yn de takomst mooglik nei in nij stadion ferhúzje sil wêrtroch't de ynfestearing yn nij keunstgers net út kin.

Simmers 2009 waard it útfek fan de Noard- nei de Easttribune ferpleatst, dêr't der mei yngong fan 7 augustus 2009 it tal sitplakken op 10.400 troch út komt. By play-off wedstriden yn it seizoen 2008/09 spile Cambuur fjouwer kear yn twa wike tiid yn in grôtfol stadion. Ek waard der in lytse needtribune foar de Westtribune te setten, dêr't der 10.500 sitplakken troch kamen.

Doe't Cambuur yn it seizoen 2010/13 promovearre, moast it stadion oan de starngere easken foar it meidwaan yn de Earedifyzje foldwaan. Dêrom waard der fannijs in keunstgersmatte oenlein. Ek waard it útfek fergrutte troch in oar fek der oan ta te heakjen en waard it útfek beskerme troch pleksyglês. Njonken it stadion is der foar de supporters foar de útspiljende ploech in beskerme parkearplak foar bussen oanlein sa't streamen supporters skaat faninoar bliuwe.

 Nij stadion 
Yn novimber 2013 makke Cambuur syn plannen foar it bouwen fan in nij stadion benefter de WTC Expo oan de gemeente Ljouwert buorkundich. Dat nije stadion moat in kapasiteit hawwe fan 15.000 taskôgers. Neffens doetiidske foarsitter fan de ried fan kommissarissen fan de klup, Ype Smid, hat it plan twa pylders: duorsumens oangeande it enerzjyfraachstik en it ûntjaan fan kommersjele romten. It stadion moast €25 miljoen kostje.Cambuur wil nieuw stadion voor €25 miljoen Ljouwerter Krante

Yn july 2017 stimde de gemeenterie fan Ljouwert en mei it plan en soe der sels €4,5 miljoen yn stekke.Cambuurstadion komt der: gemeente stekt der 4,5 miljoen yn Omrop Fryslân 30 july 2017 It stadion soe yn desimber 2021 ree wêze moatte.Trije moanne fertraging foatr bou nije Cambuurstadion: "verdomd vervelend" Omrop Fryslân 19 maaie 2020 Yn novimber 2020 luts projekt☼ntwikkelder Wyckerveste him werom dêr't it gânse projekt op syn minst in healjier fertraging oprint.Minimaal healjier fertraging foar bou nij Cambuurstadion: "een bittere pil" Omrop Fryslân 18 novimber 2020 Boubedriuw Van Wijnen woe lykwols trochgean mei it projekt.Boubedriuw Van Wijnen wol troch mei nij Cambuurstadion; Friese Poort fernuvere'' Omrop Fryslân 1 febrewaris 2021 Op 5 maart 2021 waard bekend dat der in nije ûntwikkelder fûn wie en dat ROC Friese Poort, ien fan de grutste hierders fan it nije stadion, it iens wie oer de makke ôfspraken.Stadion fan Cambuur weer dichterbij na akkoord ROC Friese Poort. "Het ging niet zonder slag of stoot" Frysk Deiblêd 5 maart 2021 Boubedriuw Van Wijnen tocht dat it stadion op 1 septimber 2023 ree wêze moatte soe.Nije Cambuurstadion op 1 septimber 2023 klear Omrop Fryslân 15 febrewaris 2022 Op tongersdei 30 juny 2022 waard de "earste technyske" peal slein foar de bou fan it stadion.De eerste paal fan het Cambuurstadion zit in de grond Ljouwerter Krante 30 juny 2022 In wike letter waard de "earste offisjele" peal slein. Earste peal nije Cambuurstadion slein: "Ik haw der wolris wekker fan lein" Omrop Fryslân 7 july 2022 

Op 10 maaie 2024 spile SC Cambuur tsjin Helmond Sport de lêste kompetysjewedstriid yn it Cambuurstadion, de wedstriid einige yn lykspul.Omrop Fryslân, 11-5-2024, Cambuur spile lyk, mar it draaide om it âlde stadion: "Ik koe net fan it fjild komme" Riedplachte op 11-5-2024 Ljouwerter Krante, 10-5-2024, SC Cambuur vertrekt, maar sloop van tribunes begint pas in de loop van 2025, akkoord over honderden woningen Riedplachte 11-5-2024

Yn juny 2025 waard it interieur fan it Cambuurstadion feilt,Omrop Fryslân, 23-5-2025, Alles yn it âlde Cambuurstadion wurdt feild, sels it fjild: "Se ha it deryn krigen dus it kin der ek wer út" Riedplachte op 7-7-2025Omrop Fryslân, 20-6-2025 Fan Eanjum oant Dútslân; feild ynterieur fan Cambuurstadion giet oeral hinne Riedplachte op 7-7-2025 begjin juny koene sezoenskaarthâlders harren stuoltsje fergees ophelje.Omrop Fryslân, 7-6-2025 Trouwe Cambuurfans nimme stuoltsje út âlde stadion mei nei hûs: "Een gevoel van weemoed" Riedplachte op 7-7-2025 It Cambuurstadion waard ein 2025 ôfbrutsen. 

 Keppeling om utens 
 Ynformaasje oer it stadion op de webstek fan Cambuur Ljouwert.

Kategory:Fuotbalstadion yn Fryslân
Kategory:Earder bouwurk yn Ljouwert
Kategory:Earder bouwurk yn Ljouwert (gemeente)
Kategory:Cambuur Ljouwert
Kategory:Bouwurk út 1936
Kategory:Bouwurk sloopt yn 2025